ກຳປູເຈຍ ຢຸດໂຄງການຊ່ອຍເຫຼືອ ສຫລ ແລະ ຮັບເອົາເງິນ 150 ລ້ານໂດລາ ຈາກຈີນ
ກຳປູເຈຍ ຍຸບໂຄງການຊ່ອຍເຫຼືອ Seabees ຂອງ ສຫລ ຫຼັງຈາກໄດ້ປະຕິບັດງານ ຢູ່ກຳປູເຈຍ ມາໄດ້ 9 ປີ ແລະມີງົບປະມານ 815,000 ໂດລາ ໄປຈົນຮອດປີ 2019.
ສັນຍານເຕືອນອີກອັນນຶ່ງ ທີ່ບົ່ງບອກໃຫ້ຮູ້ວ່າ ມີການຫັນປ່ຽນທາງດ້ານ ໃນການພົວ ພັນທາງດ້ານການທູດຂອງກໍາປູເຈຍຈາກສະຫະລັດໄປຫາປັກກິ່ງກໍຄືການຍຸບໂຄງ ການຊ່ວຍເຫຼືອໃນການພັດທະນາຂອງກອງທັບສະຫະລັດທີ່ມີມາແຕ່ດົນນານແລ້ວ ຢູ່ໃນປະເທດນັ້ນ ທ່ານ Jay Raman ໂຄສົກ ປະຈໍາສະຖານທູດ ສະຫະລັດ ກ່າວຢູ່ໃນອີແມລ ທີ່ສົ່ງ ໃຫ້ວິທະຍຸວີໂອເອ ໃນວັນພຸດຜ່ານມານີ້ວ່າ "ລັດຖະບານຣາຊະອານາຈັກກໍາປູເຈຍ ໄດ້ແຈ້ງໃນອາທິດແລ້ວນີ້ໃຫ້ທາງສະຖານທູດຊາບກ່ຽວກັບການຕັດສິນໃຈຂອງຕົນ ທີ່ຈະງົດການປະຕິບັດງານ ຂອງກອງກໍາລັງກໍ່ສ້າງ ແບບເຄື່ອນທີ່ຂອງກອງທັບເຮືອ ສະຫະລັດ ທີ່ຄົນມັກເອີ້ນກັນວ່າ Seabees ຊຶ່ງໄດ້ດໍາເນີນໂຄງການຮັບໃຊ້ຊຸມຊົນ ຢູ່ໃນເຂດທຸກຍາກຂາດເຂີນຂອງກໍາປູເຈຍ ນັບແຕ່ປີ 2008 ເປັນຕົ້ນມານັ້ນ ຢ່າງບໍ່ ມີກໍານົດ” ການຕັດສິນໃຈອັນນີ້ ຖືວ່າເປັນການຕັດສິນໃຈເລີກລົ້ມໂຄງການທີ່ປະຕິບັດງານມາ ໄດ້ 9 ປີແລ້ວ ໃນຕົ້ນປີນີ້ ກໍາປູເຈຍກໍໄດ້ຍົກເລີກການຊ້ອມລົບຮ່ວມທາງທະຫານກັບສະຫະລັດ ແລະນາຍົກ ລັດຖະມົນຕີຮຸນເຊນ ກໍໄດ້ພະຍາຍາມ ຂໍຮ້ອງໃຫ້ສະຫະລັດ ລົບລ້າງ ໜີ້ສິນຂອງກໍາປູເຈຍ ທີ່ຕິດຄ້າງສະຫະລັດຕັ້ງແຕ່ຊຸມປີ 1970 ນັ້ນ ອີງຕາມໂຄສົກ ປະຈໍາສະຖານທູດ ສະຫະລັດແລ້ວ  Seabees ໄດ້ດໍາເນີນໂຄງ ການມະນຸດສະທໍາ ໃນກໍາປູເຈຍ ທີ່ລວມມີການກໍ່ສ້າງໂຮງຮຽນ ໂຄງການດູແລສຸ ຂະພາບຂອງແມ່ຍິງຖືພາ ແລະການພັດທະນາຊົນນະບົດຊຶ່ງມີງົບປະມານໄປຈົນ ຮອດປີ 2019 ຢູ່ໃນວົງເງິນ 815,000 ໂດລາ